ས་ཕྲིན་ལས་ཀུན་ཁྱབ་དཔལ་བཟང་པོ་ལ། བཀའ་དྲིན་མཚུངས་པ་མེད་པ་རྡོ་རྗེ་འཆང་དེ་ཉིད་ཀྱིས་བདག་ལ་གནང་ཞིང༌། བརྒྱུད་པ་གསེར་གྱི་ཕྲེང་བ་
ལ༑ དམ་སེལ་གཡའ་ཡིས་མ་གོས་པ། མཁའ་འགྲོའི་ཁ་རླངས་ཐོལ་ལེ་བ་གང་གི་གསང་བ་ཟབ་མོ་འདི་ཉིད་འཆང་བ་དང་ཀློག་པ་ཙམ་གྱིས་ཕན་ཡོན་དེ་ལྟར་ན། དབང་བསྐུར་
༈ཟབ་མོ་ཐོབ་ན་ལྟ་ཅི་སྨོས། དེ་ལྟ་བུའི་དབང་བསྐུར་ཞུ་བ་ལ་སློབ་དཔོན་གྱིས་བགྱི་བར་འོས་རིགས་སྔོན་དུ་སོང་ཟིན་ནས། ད་སློབ་མའི་ངོ་སྐལ་དུ་གྱུར་པ་ལ་མཎྜལ་ཕུལ་བར་ཞུ།
856

114
གདུགས་དཀར་
ལྔ་
چهر
དབང།
আ
།རྒྱས་བསྡུས་གང་རིགས་ཕུལ་ལ། དེ་ལྟར་མཎྜལ་ཕུལ་ཟིན་ནས། ད་དབང་དངོས ཞུ་བའི་ཕྱིར་གསོལ་བ་འདེབས་པ་འདིའི་རྗེས་ཟློས་གནང་བར་ཞུ། ཧོ༔ དཀྱིལ་འཁོར་གཙོ་བོ་བླ་མ་ཧེ་རུ་ཀ༔ ཧེ་རུ་ཀ་དཔལ་མཆོག་
ཁྱོད་དགོངས༔ བདག་ལ་རིག་སྔགས་རྒྱལ་མོ་ཡི༔ དབང་དང་རྗེས་གནང་བསྩལ་དུ་གསོལ༔ ལན་གསུམ། གནང་བ་སྦྱིན་པ་ནི། ཀྱེ་ཧོ༔ སློབ་མ་རིགས་ཀྱི་བུ་ཁྱོད་ཉོན༔ ཕྱི་ནང་རྒོལ་ངན་རྦོད་
གཏོང་ལས༔ རྒྱལ་ཕྱིར་རིག་སྔགས་རྒྱལ་མོ་ཡི༔ དབང་བསྐུར་སྦྱིན་གྱི་ལེགས་པར་ཉོན༔ སྡོམ་པ་འབོག་པ་ནི། དེ་ནས་རིམ་འཇུག་གི་སྡོམ་པ་འབོག །བྱང་ཆུབ་མཆོག་ཏུ་སེམས་
བསྐྱེད་པའི་ཕྱིར་ཐོག་མར་སྐྱབས་སུ་འགྲོ་བའི་དོན་ཡུལ་མཆོག་བསྐྱེད་པ་ནི། མདུན་གྱི་ནམ་མཁར་བཅོམ་ལྡན་འདས་མ་གཙོ་འཁོར་ཡོངས་རྫོགས་གསལ་བ་ལ་འཁོར་
དཀོན་མཆོག་རྩ་གསུམ་སྤྲིན་ཕུང་ལྟར་གཏིབ་པའི་དྲུང་དུ་སྐྱབས་སུ་འགྲོ་བ་འདི་ཡི་རྗེས་ཟློས་མཛོད། ཨོཾ་ཨཱཿཧཱུྃ༔ བླ་མ་སྐུ་གསུམ་རྫོགས་སངས་རྒྱས༔ དེས་གསུང་ཆོས་མཆོག་
རྒྱལ་བའི་སྲས༔ ཀུན་ལ་བདག་གཞན་འགྲོ་བ་རྣམས༔ བྱང་ཆུབ་བར་དུ་སྐྱབས་སུ་མཆི༔ ལན་གསུམ། དེ་ནས་སྐྱབས་ཡུལ་དེ་དག་དཔང་པོ་མཛད་པའི་དྲུང་དུ་དགེ་བ་ལ་འཇུག་པའི་
857

114
འབར་བའི་རྡོ་རྗེའི་གསུང༌། གསར།
༈༙ སྒོ་ཆེན་པོ་གཞན་ཕན་བྱང་ཆུབ་སེམས་ཀྱི་གོ་ཆ་བགོ་བ་འདི་ཡི་རྗེས་ཟློས་མཛོད། མཁའ་ཁྱབ་ཕ་མར་གྱུར་པ་ཡི། །འགྲོ་རྣམས་འཁོར་བ་ལས་བསྒྲལ་ཕྱིར། །བླ་མེད་སྨོན་དང་
འཇུག་པ་ཡི༔ བྱང་ཆུབ་སེམས་ནི་བསྐྱེད་པར་བགྱི༔ ལན་གསུམ། སྐྱབས་ཡུལ་དེ་དག་གི་དྲུང་དུ་ཚོགས་བསགས་ཡན་ལག་བདུན་པ་འབུལ་བ་འདི་ཡི་རྗེས་ཟློས་མཛོད༔ བླ་མ་རྩ་
གསུམ་མཁའ་འགྲོའི་ཚོགས༔ དུས་གསུམ་སྐྱབས་ཡུལ་ཐམས་ཅད་ལ༔ སྒོ་གསུམ་གུས་པས་ཕྱག་འཚལ་ཞིང་༔ ལུས་དང་ལོངས་སྤྱོད་མཆོད་འབུལ་བཞེས༔ ཉེས་བྱས་སྡིག་ལྟུང་
ནོངས་པ་བཤགས༔ ལེགས་ཚོགས་དགེ་ལ་རྗེས་ཡི་རང་༔ མགོན་རྣམས་བསྐལ་བརྒྱར་བཞུགས་གསོལ་འདེབས༔ བླ་མེད་ཆོས་འཁོར་བསྐོར་བར་བསྐུལ༔ དགེ་ཚོགས་བྱང་ཆུབ་
ཆེན་པོར་བསྔོ༔ ལན་གསུམ། དེས་རྒྱུད་སྣོད་རུང་དུ་གྱུར་ཏེ་དབང་ཞུ་བར་འོས་པའི་སྣོད་དུ་གྱུར་པའོ༔ དབང་གི་གཞི་འགོད་པའི་ཕྱིར་ཁྱེད་རང་རྣམས་ལྷ་ཡི་སྐུ་འདི་ལྟར་གསལ་ཐོབ་
མཛོད༔ ལས་བུམ་ཆུས་བྲན་ལ། ཨོཾ་ཀརྨ་ཀྲོ་དྷི་ཤྭ་རི་ཧཱུྃ་ཕཊ༔ བསངས། ཨོཾ་སྭ་བྷཱ་ཝ་སོགས་ཧཾ༔ གིས་སྦྱངས། ཆོས་ཀུན་སྟོང་གསལ་ཟུང་འཇུག་ངང་༔ ཁྱེད་རྣམས་གདུགས་དཀར་ལྷ་མོ་ནི༔ དཀར་
858

114
གདུགས་དཀཪ་ དྲུག་
དབང།
আ །མོ་དུང་དངཀུནྡའི་མདངས༔ དབུས་ཞལ་དཀར་པོ་ཉིས་བརྒྱ་སྒེག༔ གཡས་ཞལ་ཉིས་བརྒྱ་འཇིགས་རུང་སེར༔ གཡོན་ཞལ་ཉིས་བརྒྱ་ལྗང་གུ་ཞི༔ རྒྱབ་ཞལ་ཉིས་
བརྒྱ་དམར་ལ་རྔམ༔ སྟེང་ཞལ་ཉིས་བརྒྱ་དྲག་པོ་མཐིང་༔ འབར་བ་སྟོང་ཕྲག་གསུམ་གྱི་སྤྱན༔ དབུ་སྟོང་རྡོ་རྗེའི་གཙུག་ཏོར་ལྡན༔ འཛུམ་བཞད་གཤེ་དང་ངོ་མཚར་གསུང་༔
གཡས་ཕྱག་དང་པོས་གསེར་འཁོར་བཅས༔ སྐྱབས་སྦྱིན་དེ་འོག་གོ་དགུ་དང་༔ བརྒྱ་ཕྲག་བཞི་ལ་རིམ་པ་བཞིན༔ འཁོར་ལོ་རྡོ་རྗེ་རིན་པོ་ཆེ༔ པདྨ་སྣ་ཚོགས་རྡོ་རྗེ་འཛིན༔ གཡོན་
ཕྱག་དང་པོས་གདུགས་དཀར་མདའ༔ འོག་མ་གོ་དགུ་བརྒྱ་ཕྲག་བཞི༔ མདའ་གཞུ་རལ་གྲི་ཞགས་པ་དང་༔ ལྕགས་ཀྱུ་རིམ་བཞིན་འཛིན་པའོ༔ གར་དགུའི་ཉམས་ལྡན་གཡས་ཀྱི་
ཞབས༔ ལྔ་བརྒྱ་བསྐུམ་པས་འཇིགས་ཀུན་མནན༔ ལྔ་བརྒྱ་གཡོན་བརྐྱང་གདོན་ཀུན་གཟིར༔ སྐུ་ཡི་ཆ་དང་མཐིལ་རྣམས་སུ༔ གཡོ་དང་བཀྲད་པ་ཟློག་འགྱུར་གཟིགས༔ ཟུར་
གྱིས་བལྟ་ཕྱོགས་བྱེ་སྟོང་སྤྱན༔ བ་སྤུ་རྡོ་རྗེའི་མེ་འོད་འཕྲོ༔ སྣ་ཚོགས་ཞི་ཁྲོའི་རྒྱན་ཆས་སྤྲས༔ ཆོས་དབྱིངས་རྡོ་རྗེའི་ས་གསུམ་ལ༔ དབང་མཛད་འཇིགས་པ་ཀུན་སྐྱོབས་མ༔
859

114
༣ གསལ་དག་མངོན་པར་གསལ་བ་ཡི༔ གནས་གསུམ་སྐུ་གསུམ་རྒྱལ་བའི་ཐུགས༔ ཡི་གེ་གསུམ་དང་ཐུགས་ཀའི་དབུས༔ པད་ཟླར་ཐུགས་སྲོག་ཨོཾ་ཡིག་དཀར༔ དེ་ལས་འོད་
འཕྲོས་ཡེ་ཤེས་པ༔ འོག་མིན་དབྱིངས་ནས་སྤྱན་དྲངས་གྱུར༔ སྤོས་དང་རོལ་མོ་དབྱངས་ཀྱིས་བསྐུལ༔ ༀ༔ འོག་མིན་དབྱིངས་དང་ལྷ་གནས་ནས༔ བདེ་གཤེགས་ཀུན་གྱི་གཙུག་ཏོར་ལསཿ
བྱུང་བའི་འཕགས་མ་རིག་པའི་རྒྱལ༔ བཅོམ་ལྡན་འདས་མ་གཤེགས་སུ་གསོལ༔ འཇིགས་ཀུན་ཞི་དང་གདོན་ཚོགས་འདུལ༔ ཡོངས་སུ་སྲུང་དང་རིག་སྔགས་བཟློག༔ མཆོག་
གྲུབ་བདེ་བར་གཤེགས་པས་བསྔགས༔ གདུགས་དཀར་ལྷ་མོ་གཤེགས་སུ་གསོལ༔ རྣལ་འབྱོར་བུ་ལ་བྱིན་བརླབས་ཤིང་༔ འགྲོ་ལ་སྙིང་བརྩེར་དགོངས་ནས་ཀྱང་༔ ཕན་བཞེད་
རྟག་ཏུ་མི་བསྙེལ་བས༔ ད་ལྟ་འདིར་ནི་གཤེགས་སུ་གསོལ༔ ཨོཾསརྦ་ཏ་ཐཱ་ག་ཏ་ཨུཥྞི་ཥ་ཨེ་ཧྱ་ཧི་བཛྲ་ས་མ་ཡ་ཛ་ཛཿ ཛྙཱ་ན་ཨ་བེ་ཤ་ཡ་ཨ་ཨཱཿ སྔགས་ཉིད་བདུན་ནམ་ཉེར་གཅིག་བསྒྲང་༔ དེ་ལྟར་
ཡེ་ཤེས་པ་དེ་ཉིད་མི་ཉམས་ཤིང་བརྟན་པར་གྱུར་པའི་མོས་པ་མཛོད༔ རྡོ་རྗེ་སྤྱི་བོར་བཞག་ནས་མེ་ཏོག་བཀོད་ལ། ཏིཥྛ་བཛྲ༔ རེ་རེ་བཞིིན་སོང་ལ༔ ད་དབང་དངོས་བསྐུར་བ་ལ་སློབ་དཔོན་གྱི་ཐུགས་
འབར་བའི་རྡོ་རྗེའི་གསུང༌། གསར།
098

114
གདུགས་དཀཪ་ བདུན་
དབང་།
আ
།ཀའི་འོད་ཀྱིས་མདུན་བསྐྱེད་ཀྱི་དཀྱིལ་འཁོར་པ་ལས་དབང་ལྷ་འཕྲོས་ནས་གདན་གསུམ་ཚང་བའི་ལྷ་རྣམས་ཀྱིས་རིམ་པར་དབང་གི་ལས་མཛད་པ་ལ་ཐོག་མར་
སྐུ་བུམ་དབང་ལ་བརྟེན་ནས་ལྷ་དབང་ཡོངས་རྫོགས་ཅིག་ཅར་དུ་བསྐུར་བ་ལ༔ བུམ་པ་འདི་ཉིད་ཕྱི་རིན་པོ་ཆེའི་བུམ་པ་ནང་གཞལ་ཡས་ཁང་མཚན་ཉིད་ཐམས་ཅད་དང་ལྡན་པའི་
དབུས་སུ། བཅོམ་ལྡན་འདས་མ་གཙོ་འཁོར་ཡོངས་རྫོགས་བཀྲ་སྤུང་ངེ་། བྱིན་ཐེབས་སེ་བཞུགས་པ་ཁྱེད་རང་རྣམས་ཀྱི་སྤྱི་བོར་བྱོན་ནས་ལུས་ལ་ཐིམ་པར་སྒོམས་ཤིག །བསྐུལ་ཚིག་
ནི༑ ཧཱུྃ༔ བུམ་པ་འདོད་འབྱུང་གཞལ་ཡས་ཁང་༔ ནང་དུ་གདུགས་དཀར་ལྷ་ཚོགས་བཞུགས༔ སྐལ་ལྡན་བུ་ལ་དབང་བསྐུར་བས༔ སྒྲིབ་སྦྱང་སྐུ་ཡི་དབང་ཐོབ་ཤོག༔ སྙིང་པོ་ཉེ་སྙིང་
གཟུངས་རིང་གང་འོས་མཐར༔ ཀཱ་ཡ་ཨ་བྷི་ཥིཉྩ་ཨོཾ༔ སྐུ་དང་བུམ་པ་སྤྱི་བོར་བསྐུར༔ བདུད་རྩི་སྦྱིན་ཞིང་རིམ་པར་བསྐུར༔ དེས་སྐུ་ཡི་དབང་ཐོབ་། ཕས་རྒོལ་བདུད་རིས་རིག་སྔགས་ཀྱིས་བཅིངས་པའི་བྱད་ཕུར་
རྦོད་གཏོང་དང་ནད་གདོན་རྐྱེན་ངན་བར་ཆད་ཐམས་ཅད་ལྷག་མེད་དུ་གཏོར། ལུས་ཀྱི་སྒོ་ནས་བསགས་པའི་དྲི་མ་དག །ལུས་ལྷ་སྐུ་བསྒོམ་པ་ལ་དབང༌། འབྲས་བུ་སྤྲུལ་སྐུའི་ས་
861

114
འབར་བའི་རྡོ་རྗེའི་གསུང༌། གསར།
* བོན་རྒྱུད་ལ་བཞག་པའོ། །སྔགས་བྱང་ལ་བརྟེན་ནས་གསུང་དབང་ནི། ད་གསུང་གི་དབང་བསྐུར་བ་ལ་མདུན་བསྐྱེད་ལྷ་རྣམས་ཀྱི་མགྲིན་པ་ནས་རིག་སྔགས་ཀྱི་ཕྲེང་བ་འབྲུག་སྒྲ་གྲགས་པ་ལྟ་
བུར་གློག་ཞགས་མེ་འོད་འཁྱུགས་སེ་འཕྲོས་ནས་མགྲིན་པར་ཐིམ་ནས་གསུང་གི་དབང་ཐོབ་པར་མོས། བསྐུར་ཚིག་ནི། ཧཱུྃ༔ མཚན་མཆོག་ལྡན་པའི་གཙུག་གཏོར་ནི༔ རིག་སྔགས་
གཙག་གཏོར་ན་རིག་སྔགས་
ལས་བྱུང་ས་གསུམ་ཁྱབ༔ ཕས་རྒོལ་འཇོམས་མཛད་གཟུངས་སྔགས་ཀྱི༔ དབང་བསྐུར་སྒྲིབ་སྦྱངས་མཐུ་ཐོབ་ཤོག༔ སྙིང་པོ་ཉེ་སྙིང་གཟུངས་རིང་བཟླས༔ ཝཱཀྐཱ་ཨ་བྷི་ཥིཉྩ་ཨ༔ སྔགས་བྱང་ཕྲེང་བ་
མགྲིན་པར་བཞག དེས་གསུང་ག་དབང་ཐོབ་གཟུགས་ཅན་གཟུགས་མེད་ཕྱི་ནང་བན་བོན་གཞན་གྱི་དམོད་མོ་ངན་པས། ངག་མནོལ་བ། མནན་པ། བཅིངས་པ། བསྡམས་པ་ཐམས་
ཅད༑ སྦུར་མ་མེ་ཡིས་བསྲེགས་པ་ལྟར་ལྷག་མེད་དུ་སྦྱངས། ངག་གི་སྒྲིབ་པ་དག །ངག་གཟུངས་དང༌། རིག་སྔགས་སྙིང་པོ་སོགས་བཟླས་པ་ལ་དབང༌། འབྲས་བུ་ལོངས་སྐུའི་ས་
བོན་རྒྱུད་ལ་བཞག་པ་ཡིན་ནོ། །ཕྱག་མཚན་ལ་བརྟེན་ནས་ཐུགས་དབང་བསྐུར་བ་ནི། མདུན་བསྐྱེད་གཙོ་འཁོར་ཐམས་ཅད་ཀྱི་ཐུགས་ཀ་ནས་ཕྱག་མཚན་སྣ་ཚོགས་ཉི་མ་འབུམ་གྱི་འོད་ཟེར་འབར་
862

114
གདུགས་དཀཪ་ བརྒྱད་
আ །བ། ཉི་ཟེར་ལ་རྡུལ་འཚུབས་པ་ལྟ་བུ་གྲངས་མེད་པ་འཕྲོས་ནས་ཐུགས་ཀར་སིབ་སིབ་མཚོ་ལ་ཁ་བ་བབ་པ་ལྟ་བུར་ཐིམ་པར་མོས༔ བསྐུར་ཚིག་ནི། ཧཱུྃ༔ རིག་སྔགས་
རྒྱལ་མོ་མཆོག་རྣམས་ཀྱི༔ ཡེ་ཤེས་ཏིང་འཛིན་བྱེ་བའི་སྒོ༔ གཟུངས་ཀྱི་གཞི་ནས་འགྲུབ་བྱེད་རྒྱལ༔ སྒྲིབ་སྦྱངས་ཐུགས་ཀྱི་དབང་ཐོབ་ཤོག༔ སྙིང་པོ་ཉེ་སྙིང་གཟུངས་རིང་སོགས། ལོང་སྐབས་དང་
བསྟུན་མཐའ་མ་རུ། ཙིཏྟ་ཨ་བྷི་ཥིཉྩ་ཧཱུྃ༔ ཕྱག་མཚན་རྣམས་སྙིང་ཁར་བཞག དེས་ཐུགས་ཀྱི་དབང་ཐོབ། གཟུགས་ཅན་གཟུགས་མེད་དག་གིས། ཁྱེད་རང་རྣམས་ཀྱི་བླ་ཚེ་སྲོག་དབུགས་བརྐུས་
*འཕྲོག་ཉམས་པ་ཐམས་ཅད་སོར་ཆུད། ཉོན་མོངས་འཁྲུལ་པའི་སེམས་ལ་བྱིང་རྨུགས་འཐིབས་ཤིང་རྨོངས་ནས་ཞེན་ཆགས་ལོག་པའི་བྱ་བ་ཐམས་ཅད་སྦྱངས༔ སེམས་ཀྱི་སྒྲིབ་པ་
དག ༑ཡིད་དང་ཐིག་ལེ་ལས་སུ་རུང༌། འབྲས་བུ་ཆོས་སྐུའི་ས་བོན་རྒྱུད་ལ་བཞག་པའོ། །སྲུང་འཁོར་ལ་བརྟེན་ནས་ཡོན་ཏན་གྱི་དབང་བསྐུར་བ་ནི། ད་གཟུངས་སྔགས་སྲུང་བའི་འཁོར་ལོ་ལ་བརྟེན་
ནས༑ ཕས་རྒོལ་བདུད་རིས་རིགས་ཀྱི་བསམ་སྦྱོར་ངན་པས་བྱད་ཕུར་རྦོད་གཏོང་གདོན་དང་འཇིགས་ཚོགས་རིམས་དང་ལྟས་ངན་བཀྲ་མི་ཤེས་པ་ཐམས་ཅད་སྲུང༌ཞིང་བཟློག་
D
863

114
།ཏེར་ འབར་བའི་རྡོ་རྗེའི་གསུང༌། གསར།
༣ པའི་དབང་བསྐུར་བ་ལ། གཙོ་འཁོར་ཀུན་གྱི་གནས་ལྔ་ནས་འོད་ཟེར་སྣ་ཚོགས་འཕྲོས་ནས་སྲུང་བའི་འཁོར་ལོའི་གོ་བགོས་པས་མི་ཤིགས་པ་རྡོ་རྗེའི་གུར་ཁང་དུ་གྱུར་པར་མོས།
བསྐུར་ཚིག་ནི། ཧཱུྃ༔ བདེ་གཤེགས་ལས་འཁྲུངས་རྒོལ་འཇོམས་གཙོ༔ རིག་སྔགས་སྲུང་བཟློག་དབང་བསྐུར་བས༔ ཕྱི་ངན་རྒོལ་བ་ངན་པ་དང་༔ གཟུགས་ཅན་གཟུགས་མེད་བྱད་ཕུར་
ཀུན༔ སྲུང་ཞིང་བཟློག་པའི་མཐུ་ཐོབ་ཤོག༔ སྙིང་པོ་ཉེ་སྙིང་གང་འོས་དང༌། རྒྱས་ན་་སྲུང་སྔགས་བརྗོད་པའི་མཐར། སརྦ་ཨ་བྷི་ཥིནྟྲ་ཧྲཱིཿ སྲུང་འཁོར་གནས་ལྔར་བསྟིམ། དེ་ལྟར་ སྲུང་འཁོར་གྱི་དབང་བསྐུར་བས་
ཁྱེད་རང་རྣམས་སྲུང་འཁོར་གྱི་ནང་དུ་ཚུད། ཕྱི་ཡི་སྲུང་འཁོར་གཡས་སུ་འཁོར་བ་ལས། ཕྱིར་བཟློག་པ་མཚོན་ཆའི་འཁོར་ལོ་གྲངས་མེད་པར་འཕྲོས་ནས་གཟུགས་ཅན་གཟུགས་
མེད་ཀྱི་གནོད་འཚེ། རིམས་དང་གདོན་ཚོགས་མི་མཐུན་པའི་ཕྱོགས་ངན་པ་བྱད་ཕུར་རྦོད་གཏོང་ཐམས་ཅད་ལྷག་མེད་སྦྱངས། སྒོ་གསུམ་ཆ་སྙོམས་ནས་བསགས་པའི་སྒྲིབ་པ་
དག ༑སྲུང་བཟློག་གི་ལས་བསྒྲུབ་པ་ལ་དབང༌། འབྲས་བུ་ངོ་བོ་ཉིད་སྐུ་མངོན་དུ་བྱས་པའོ། །ད་བཟློག་འཁོར་དང་མཚོན་ཆ་ལ་བརྟེན་ནས་གཞན་དོན་ལྷུར་ལེན་པ་ཕྲིན་ལས་ཀྱི་དབང་བསྐུར་བ་ལ། མདུན་བསྐྱེད་
864

114
གདུགས་དཀཪ་ དགུ་
དབང།
আ
།གཙོ་འཁོར་རྣམས་ཀྱི་སྐུ་ཡི་ཆ་ཐམས་ཅད་དང་ཕྱག་མཚན་སོགས་ཁྱད་པར་ལེགས་ལྡན་མཆེད་གསུམ། དྲག་མོ་ཉེར་གཉིས་སོགས་ནས་འོད་ཟེར་ཚ་ལ་རྩུབ་པ་རྣོ་
ལ་ངར་བའི་རྩེ་ལས་མཚོན་ཆ་སྣ་ཚོགས་བཟློག་བྱང་འཁོར་ལོ་ཟོར་དང་ཐུན་རྫས་སོགས་འཕྲོས་ནས་ལུས་ཀྱི་ཆ་ཐམས་ཅད་ནས་ཐིམ་པར་མོས། བསྐུར་ཚིག་ནི། ཧཱུྃ༔ རིག་པའི་རྒྱལ་མོ་
འཁོར་བཅས་ཀྱིས༔ རིག་སྔགས་བཟློག་བྱང་འཁོར་ལོ་གྲི༔ རྡོ་རྗེ་ཕུར་བུ་ཐོ་བ་མདའ༔ མཚོན་ཆ་སྣ་ཚོགས་ཐུན་རྫས་ཟོར༔ ལས་མཐའི་བཀའ་གཏད་འདི་སྦྱིན་པས༔ དྲང་སྲོང་བྱེ་
བའི་མཐུ་ཐོབ་ཤོག༔ སྙིང་པོ་ཉེ་སྙིང་གང་འོས་དང༌། རྒྱས་ན་བཟློག་སྔགས་ཤམ་བུ་རུ། ཀརྨ་ཨ་བྷི་ཥིཉྩ་ཨཱཿ བཟློག་འཁོར་ཐུན་སོགས་ལག་ཏུ་སྦྱིན། དེ་ལྟར་བཅོམ་ལྡན་འདས་མའི་ཕྲིན་ལས་ཀྱིི་སྒོ་ནས་བདག་གཞན་
གྱི་དོན་བྱད་ཕུར་རྦོད་གཏོང་ནད་རིམས་དལ་ཡམས་འཁྲུགས་རྩོད་མུ་གེ་ལོ་ཉེས་གངས་ཐན། ས་གཡོ་རི་འགུལ་སོགས་འབྱུང་བཞིའི་གནོད་པ་ཐམས་ཅད་སྦྱངས། ཕར་ལ་བཟློག་
སྟེ་མི་ལྡང་བའི་ནུས་མཐུ་ཐོབ། སྒོ་གསུམ་གྱིས་དགེ་སྡིག་ལྷུར་ལེན་པ་དང་ལུང་མ་བསྟན་པའི་སྒོ་ནས་བསགས་པའི་སྒྲིབ་པ་དག །གཞན་དོན་ལྷུར་ལེན་པ་ལ་དབང༌། འབྲས་བུ་
H
865

114
འབར་བའི་རྡོ་རྗེའི་གསུང༌། གསར།
༈༙